cyanic-selkie/wikianc huggingface dataset:
నాళం మట్టపల్లి
జీవిత విశేషాలు
ఆయన గుంటూరు జిల్లాకు చెందిన రెంటచింతలలో  జన్మించారు. రెంటచింతల కేంద్రంగా ఖాదీ ఉద్య మాన్ని నడిపిన మటుపల్లి స్వగృహంలోనే వందలాది రాట్నాలతో ఖాదీని వడికి ఉద్యమాన్ని నడిపారు. మహాత్ముడి అడుగు జాడలలో నడిచిన మటుపల్లి స్వాతంత్ర్య పోరాటానికి తన యావదాస్థిని సమర్పించారు. మహాత్మాగాంధీని రెంటచింతలకు ఆహ్వానించి ఉద్యమాన్ని తీవ్రతరం చేశారు. రెంటచింతలలో గాంధీతో గాంధీజీ లాలా లజపతిరాయ్ విద్యాలయాన్ని ప్రారంభింపజేశారు. అంటరానితన నిర్మూలన కోసం దళిత, సుగాలి బాలబాలికలను చేరదీసి విద్యను నేర్పించారు. కందుకూరి స్పూర్తితో తన కుమార్తెకు పునర్వివాహం జరిపించారు. జాతీయోద్యమంలో పాల్గొన్న మటుపల్లిని రెండు పర్యాయాలు అరెసు చేసి కఠిన కారాగార శిక్ష విధించారు. కలకత్తా జాతీయ కాంగ్రెస్ మహాసభలకు గుంటూరు జిల్లా ప్రతినిధిగా హాజ రయ్యారు. స్వాతంత్ర్య యోధులకు ఎత్తిపోతల వద్ద రహస్య స్థావ రాన్ని ఏర్పాటు చేసి వారికి ఆశ్రయాన్ని కల్పించారు. గుర్రం మల్ల య్యకు విద్యను చెప్పించి ఆయన ఉన్నతికి వెన్నెముకగా నిలిచారు. ఫ్రెంచ్ చిత్రకారుడు డూజ్రాయల్ గోలి గ్రామంలోని పురాతన విగ్ర హాలను తరలించడానికి ప్రయత్నించగా, గ్రామస్తుల సహకారంతో అడుకున్నారు. ఆ విగ్రహాలను మద్రాసు పురావస్తు ప్రదర్శశాలకు చేర్పించడానికి కృషి చేశారు. ఆజన్మాంతం గాంధీ ఆశయాలకు అను గుణంగా నడిచిన మటుపల్లి 1961 జనవరి 24న అస్తమించారు.
మూలాలు
వర్గం:గాంధేయవాదులు వర్గం:1961 మరణాలు వర్గం:జనన సంవత్సరం తప్పిపోయినవి వర్గం:గుంటూరు జిల్లా స్వాతంత్ర్య సమర యోధులు
రిమ్‌జిమ్ మిత్ర
రిమ్‌జిమ్ మిత్ర,  బెంగాలీ టెలివిజన్, సినిమా నటి. 2010లో బెంగాలీ డాన్స్ రియాలిటీ షోలో కూడా పాల్గొన్నది. 2013లో, ఈటివి బంగ్లాలో వచ్చిన ఝలక్ దిఖ్లా జా బంగ్లా సీజన్ వన్ విజేతగా నిలిచింది.
జననం
రిమ్‌జిమ్ మిత్ర, పశ్చిమ బెంగాల్ లోని కలకత్తా లో జన్మించింది.
ఇతర వివరాలు
2019లో భారతీయ జనతా పార్టీలో చేరింది.
పరిరక్షణపై ఆధారపడిన జాతులు
పరిరక్షణపై ఆధారపడిన జాతులు (LR/cd)  అనేది అంతర్జాతీయ ప్రకృతి పరిరక్షణ సమైఖ్య (International Union for Conservation of Nature) 1994 లో (version 2.3) సంరక్షణ స్థితిలో భాగంగా వర్గీకరించిన జాతులు. ప్రస్తుతం ఈ వర్గం వాడుకలో లేదు, కాని IUCN Red Listలో మాత్రం ఈ వర్గం వాడుకలోనే ఉంది. 2001వ సంవత్సరంలోని (version 3.1) ప్రకారం ఈ వర్గాన్ని ప్రమాదానికి దగ్గరలో ఉన్న జాతులులో చేర్చడం జరిగింది. అయినప్పటికి ఈ వర్గాన్ని కొందరు పరిరక్షణపై ఆధారపడిన జాతులుగానే చూస్తున్నారు.
2015 డిసెంబరు నాటికి మెుత్తం 209 జాతుల మొక్కలు, 29 జాతుల జంతువులూ ఈ వర్గంలో ఉన్నాయి.
మూలాలు
వర్గం:సంరక్షణ స్థితి
భద్రేశ్ దాస్ స్వామి
సంస్కృత మహా విద్వాంసుడు, బోచసన్వాసి అక్షర పురుషోత్తమ స్వామి నారాయణ్ సంస్థ (B.A P.S) యోగిపుంగవుడు భద్రేశ్ దాస్ స్వామి .భగవద్గీత బ్ర, హ్మ సూత్రాలు, ఉపనిష త్తులు అనే ప్రస్థాన త్రయం పై 5 భాగాల స్వామి నారాయణ భాష్యాన్ని సంస్కృతంలో రచించిన మహాను భావుడు. అక్షర పురుషోత్తమ వేదాంతాన్ని వ్యాప్తి చేసినవాడు .అక్షర బ్రహ్మ, పరబ్రహ్మ, మోక్ష, భక్తి, ఉపాసనా మార్గాలను విస్తృతంగా ఇందులో చర్చించి మార్గ దర్శనం చేశాడు .శంకర, రామానుజ, మధ్వాచార్య సంప్రదాయాలను అనుసరించి విస్తృతంగా ‘’ప్రస్థాన త్రయం ‘’పై రాసిన మొట్టమొదటి సమగ్ర సంస్కృత వ్యాఖ్యానం ఇది.
విద్యా ఉద్యోగ ప్రస్థానం
సంస్కృతం, షట్దర్శనాలలో ఎం.ఎ .డిగ్రీని బెనారస్ సంపూర్ణానంద్ సంస్కృత యూని వర్సిటి భారతీయ విద్యాభవన్ ల నుండి 1996 లోపొందారు. కర్నాటక యూని వర్సిటి నుండి భగవద్గీత పై దిసీస్ రాసి 2005లో పి .హెచ్ .డి.అందుకున్నారు .ఉపనిషత్ ,భగవద్గీత లపై విస్తృత పరిశోధన చేశాడు .మహర్షి సాందీపని వేద విద్యా ప్రతిస్టాన్ లో  సభ్యుడయ్యాడు .న్యు ఢిల్లీ లోని స్వామి నారాయణ ఇన్ స్టిట్యూట్ లో, గుజరాత్ లోని వేరావల్ సోమనాధ సంస్కృత విశ్వ విద్యాలయం లోను  సంస్కృత, భారతీయ వేదాంతం లపై విద్యార్ధులకు మార్గ దర్శనం చేశాడు .గుజరాత్ లో సారంగపూర్  యజ్న పురుష పాఠశాల లో సంస్కృత శాఖాధ్యక్షుడిగా పని చేసి తత్వ శాస్త్రం ,న్యాయ దర్శనం ,వేదవిజ్ఞానం ,పాణినీయం ,శాస్త్రీయ సంగీత శాస్త్రం లో తబలా ,ఫ్లూట్ వయోలిన్ లపై శిక్షణ నిచ్చాడు .ఢిల్లీ లోని రిసెర్చ్ ఇన్ స్టిట్యూట్ మేనేజర్ గా సమర్దవంతం గా విధి నిర్వహించారు. ప్రస్తుతం వేదాలకు భాష్య రచనలో తలమునకలై పని చేస్తున్నాడు.
సన్మానాలు - సత్కారాలు
భద్రేశ్ స్వామి భాష్యానికి గుర్తింపుగా నాగ పూర్ లోని కాళిదాస సంస్కృత యూని వర్సిటి డి.లిట్ ను, మహా మహోపాధ్యాయ బిరుదును ఇచ్చి గౌరవించి సత్కరించింది .మైసూర్ యూని వర్సిటి నుండి జి.ఏం .మెమోరియల్ అవార్డ్ ,’’ దర్శన కేసరి పురస్కారం ‘’, అందుకొన్నాడు .2015 లో బాంకాక్ లో జరిగిన ప్రపంచ సంస్కృత సమ్మేళనం లోధాయ్ లాండ్ లోని సిల్పకారన్ యూనివర్సిటి  ‘’వేదాంత మార్తాండ సమ్మాన్ ‘’ప్రదానం చేసి భద్రేశ్ స్వామిని ఘనంగా సత్కరించింది.
నరావతారం
thumb నరావతారం మానవ పరిణామంపై నండూరి రామమోహనరావు 1972 లో రాసిన పుస్తకం. ఈ పుస్తకాన్ని మూడు భాగాలుగా విభజించారు. మొదటి భాగం ఉపోద్ఘాతం. రెండో భాగంలో ప్రాచీన మానవుని పరిణామం, మూడో భాగంలో ఆధునిక మానవుని పరిణామాన్ని గురించి చర్చించారు. ఈ పుస్తకాన్ని రచయిత తన తల్లిదండ్రులకు అంకితమిచ్చాడు. ఈ పుస్తకానికి నార్ల వెంకటేశ్వరరావు ముందుమాట రాశాడు.
పూర్వరంగం
తెలుగులో దేవుళ్ళ అవతారాల గురించి చాలామంది రాస్తున్నారనీ, కానీ నరావతారం లాంటి రచనలు నండూరి లాంటి కొద్దిమంది రచయితలే రాస్తున్నారని పుస్తకానికి ముందుమాటలో నార్ల వెంకటేశ్వరరావు అన్నాడు. ఆధునిక వైజ్ఞానిక, శాస్త్రసాంకేతిక రంగాలు నూతన దిశలో పురోగమిస్తున్నట్లు చిత్తశుద్ధిగా నమ్మినవాడు, దానిచే ఉత్తేజం పొందినవాడు అయిన నండూరి విజ్ఞానశాస్త్రంలో ఏ డిగ్రీ లేకపోయినా ప్రామాణికమైన, రసవత్తరమైన రచనలు చేశాడని నార్ల తన పరిచయంలో పేర్కొన్నాడు.
భూమండలంపై జీవజాతుల్లో నరావతారం ఉన్నత స్థాయికి చెందినది. మానవుడు ప్రస్తుత రూపంలోకి మారడానికి మునుపు ప్రకృతిలో ఎన్నో నర వానర రూపాలు వచ్చాయి. వీటిలో హోమో సేపియన్స్ అనే ప్రస్తుత రూపం విజయవంతమైంది. దీనికి ముందు జరిగిన ప్రయోగాలు, అంతకు ముందటి అసంఖ్యాకమైన జీవజాతుల పరిణామ క్రమాన్ని వివరించడమే ఈ పుస్తకం ఉద్దేశ్యమని రచయిత ముందుమాటలో వివరించాడు.
మూలాలు
వర్గం:తెలుగు పుస్తకాలు
మొలుగు బంగ్లా హనుమంతరావు
మొలుగు బంగ్లా హనుమంతరావు (నవంబర్ 21, 1886 - సెప్టెంబర్ 12, 1971) తెలంగాణ తొలితరం నాటకకర్త. తెలంగాణలో తొలిసారిగా 1939లో సురభి నాటక సమాజంను వేలూరు గ్రామానికి రప్పించి ప్రదర్శనలు ఇప్పించాడు.
జననం
1886, సెప్టెంబర్ 12న తెలంగాణ రాష్ట్రం, మెదక్ జిల్లా, వేలూరు గ్రామంలోని భూస్వామ్య కుటుంబంలో జన్మించాడు. ఈయన తండ్రి వేంకట లక్ష్మీనరసింహారావుకు కళలపై మక్కువ ఉండడంతో తన ఆస్థానంలో వివిధ కళాకారులచే ప్రదర్శనలు ఇప్పించి నజరానాలు ఇచ్చేవాడు.
రంగస్థల ప్రస్థానం
బెంగుళూరులోని 'ధార్వాడ' నాటక సమాజం వారి మరాఠి, కన్నడ ప్రదర్శనలు చూసి, తమ ప్రాంతంలో కూడా అలాంటి ప్రదర్శనలు చేయించాలన్న ఆకాంక్షతో సురభి నాటక సమాజాల గురించి తెలుసుకొని 1939లో కడపకు వెళ్ళి సురభివారిని కలిసి, ఒప్పించి మొదటిసారిగా నైజాం రాష్ట్రానికి రప్పించాడు. వారికి ఒక స్థిర నివాసాన్ని నిర్మించి ఇచ్చాడు. ఆ ఇంటిని 'నాటకోళ్ళ ఇల్లు' గా పిలుస్తారు. అలా సురభి వారు వేలూరు గ్రామంతోపాటూ చుట్టుప్రక్కల ఉన్న గ్రామాలలో కూడా ప్రదర్శనలు ఇచ్చేవారు.
కొంతకాలం తరువాత తమ గ్రామంలోని యువకులకు సురభి వారిచేత శిక్షణా తరగతులు ఇప్పించాడు. 1945లో జోగి పేట వాసి డా. రంగా కృష్ణమాచార్యులు రచించి, నటించిన 'దేశభక్తి' నాటకాన్ని నైజాం ప్రభుత్వం నిషేధిస్తే, ఆ నాటక ప్రదర్శన జరగడంకోసం ఆర్థిక సహాయం అందించాడు.
మరణం
1955 ప్రాంతంలో పక్షవాతంతో మంచానపడిన ఈయన 1971, సెప్టెంబర్ 12 మరణించాడు.
మూలాలు
వర్గం:తెలుగువారు వర్గం:1886 జననాలు వర్గం:1971 మరణాలు వర్గం:కళాకారులు వర్గం:సిద్దిపేట జిల్లా నాటక ప్రయోక్తలు
దేశాల టెలిఫోను కోడ్‌ల జాబితా
link=//upload.wikimedia.org/wikipedia/commons/thumb/5/55/Country_calling_codes_map.svg/500px-Country_calling_codes_map.svg.png|thumb|500x500px| దేశ కాలింగ్ కోడ్‌ల ప్రపంచవ్యాప్త పంపిణీ. ప్రాంతాలు మొదటి అంకెతో రంగులో ఉంటాయి. దేశాల ఫెలిఫోను కోడ్‌లు (కంట్రీ కాలింగ్ కోడ్‌లు లేదా కంట్రీ డయల్-ఇన్ కోడ్‌లు) ఇంటర్నేషనల్ టెలికమ్యూనికేషన్ యూనియన్ (ITU) సభ్య దేశాల నెట్‌వర్క్‌లలో ఉన్న టెలిఫోన్ వినియోగదారులను చేరుకోవడానికి ఇచ్చిన టెలిఫోన్ కోడ్‌లు. వీటిని ITU-T,E.123, E.164 ప్రమాణాలకు అనుగుణంగా నిర్వచించింది. వీటిని అంతర్జాతీయ సబ్‌స్క్రైబర్ డయలింగ్ (ISD) కోడ్‌లుగా సూచిస్తారు.
దేశం కోడ్‌లు అంతర్జాతీయ టెలిఫోన్ నంబరింగ్ ప్లాన్‌లో ఒక భాగం. మరొక దేశానికి కాల్ చేయడానికి టెలిఫోన్ నంబర్‌ను డయల్ చేస్తున్నప్పుడు మాత్రమే ఇవి అవసరం. జాతీయ టెలిఫోన్ నంబర్‌కు ముందు దేశపు కోడ్‌ను డయల్ చేయాలి. సంప్రదాయం ప్రకారం, అంతర్జాతీయ టెలిఫోన్ నంబర్‌లు కంట్రీ కోడ్‌ను ప్లస్ సైన్ (+)తో సూచిస్తాయి. స్థానిక అంతర్జాతీయ కాల్‌కు ముందు ఈ కోడ్‌ను డయల్ చేయాలని చందాదారులకు ఇది సూచిస్తుంది. ఉదాహరణకు, ఉత్తర అమెరికా నంబరింగ్ ప్లాన్‌లోని అన్ని దేశాలలో అంతర్జాతీయ కాల్ ప్రిఫిక్స్ 011 అయితే, చాలా యూరోపియన్, ఆసియా, ఆఫ్రికన్ దేశాల్లో ఇది 00. GSM (సెల్యులార్) నెట్‌వర్క్‌లలో, వినియోగదారు డయల్ చేసే నంబరుకు ముందు ప్లస్ గుర్తు నొక్కినపుడు కోడ్ దానంతటదే చేర్చవచ్చు.
వృక్ష జాబితా
కంట్రీ కాలింగ్ కోడ్‌లను వృక్షంగా చూపించవచ్చు. పట్టికలోని అడ్డు వరుసలో, ఎడమ చివరన నిలువు వరుసలో ఇవ్వబడిన దేశం కోడ్‌లకు మొదటి అంకె ఒకటే ఉంటుంది. తరువాతి నిలువు వరుసలు ఆరోహణ క్రమంలో రెండవ అంకెను ఇస్తాయి. దేశాలు వాటి ISO 3166-1 ఆల్ఫా-2 కంట్రీ కోడ్‌లతో గుర్తించబడ్డాయి.
కోడ్ వారీగా
జోన్‌లను భౌగోళిక స్థానం ద్వారా ఏర్పరచారు. అయితే రాజకీయ, చారిత్రక అమరికలకు మినహాయింపులు ఉన్నాయి. అందువల్ల, దిగువ భౌగోళిక సూచికలు ఉజ్జాయింపులు మాత్రమే.
జోన్ 1: ఉత్తర అమెరికా నంబరింగ్ ప్లాన్
ఉత్తర అమెరికా నంబరింగ్ ప్లాన్ (NANP) లోని సభ్య దేశాలకు దేశం ప్రిఫిక్స్ 1. దాని కింద మూడు-అంకెల ప్రాంతీయ కోడ్‌లను కేటాయించారు. +1 XXX ఫార్మాట్‌లో చూపబడింది.
జోన్ 2: ఎక్కువగా ఆఫ్రికా
(అరుబా, ఫారో దీవులు, గ్రీన్‌ల్యాండ్, బ్రిటిష్ హిందూ మహాసముద్ర ప్రాంతం కూడా)
జోన్లు 3–4: యూరప్
వాస్తవానికి స్పెయిన్, యునైటెడ్ కింగ్‌డమ్, ఫ్రాన్స్ వంటి పెద్ద దేశాల్లో ఉండే పొడుగాటి నంబర్ల కారణంగా వాటికి రెండు అంకెల కోడ్‌లను కేటాయించారు. ఐస్‌లాండ్ వంటి చిన్న దేశాలకు మూడు అంకెల కోడ్‌లు ఇచ్చారు. 1980ల నుండి, దేశాల జనాభాతో సంబంధం లేకుండా కొత్త కేటాయింపులన్నీ మూడు అంకెలుగానే ఉన్నాయి.
తిమింగలము
తిమింగలము (ఆంగ్లం Whale) వెచ్చటి రక్తాన్ని కలిగిన నీటిలో నివసించే ఒక పెద్ద క్షీరదము. చాలాకాలం పూర్వమే సముద్ర ప్రయాణం చేస్తున్న నావికులు భారీ శరీరం, బలమైన తోక కలిగిన ఈ సముద్ర జీవిని గుర్తించడం జరిగింది. వీటిని అమెరికా అంతరించిపోతున్న జీవజాతుల జాబితాలో ఒకటిగా చేర్చింది. 19, 20 వ శతాబ్దాల్లో తిమింగల వేటగాళ్ళు విపరీతంగా వీటిని వేటాడటంతో ఈ పరిస్థితి నెలకొన్నది.. మానవుల్లాగే ఇవి కూడా క్షీరదాలు కావడంతో శ్వాసించడానికి కావల్సిన ఆక్సిజన్ కోసం నీటి ఉపరితలంపైకి వస్తాయి.
పరిణామం, వర్గీకరణ
సిటేసియా (Cetacea) జీవులు అన్నీ భూమి మీద నివసించే క్షీరదాలైన ఆర్టియోడాక్టిలా క్రమానికి చెందిన జీవుల నుండి పరిణామం చెందాయి. ప్రస్తుతం తిమింగలాలు, హిప్పోపొటమస్ ఈ రెండింటినీ సిటార్టియోడాక్టిలా (Cetartiodactyla) అధిక్రమంలో వర్గీకరించారు. నిజానికి హిప్పోలకు అతి దగ్గరి బంధువులు తిమింగలాలు. ఇవి రెండూ సుమారు 54 మిలియన్ సంవత్సరాల క్రితం ఒకే జంతువు నుండి పరిణామం చెందాయని శాస్త్రజ్ఞుల భావన. తిమింగలాలు సుమారు 50 మిలియన్ సంవత్సరాల క్రితం నీటిలో ప్రవేశించాయి.
సిటేసియా జీవుల్ని రెండు ఉపక్రమాలుగా విభజించారు:
తిమింగలాల వేట
A [[fossil whale bone found at California Beach|thumb|150px|left]] thumb|right|World map of International Whaling Commission (IWC) members/non-members(member countries in blue). thumb|right|World population graph of [[Blue Whales (Balaenoptera musculus).]] thumb|right|Eighteenth century engraving of Dutch whalers hunting [[Bowhead Whales in the Arctic.]]
తిమింగిలాల వేటను వేలింగ్ (Whaling) అంటారు. అంతర్జాతీయ స్వచ్ఛంద సంస్థలు, వివిధ ప్రభుత్వాలు తిమింగలాలు అంతరించిపోతున్న విషయాన్ని గుర్తించాయి. 16వ శతాబ్దం నుండి 20వ శతాబ్దపు మధ్యకాలం వరకు జరిపిన ఈ వేలింగ్ కు ప్రధానమైన కారణం వీటినుండి లభించే నూనె, మాంసం, కొన్ని సుగంధద్రవ్యాలు తయారీ కోసం చంపుతారు.
అంతర్జాతీయ వేలింగ్ కమిషన్ (International Whaling Commission) 1986 సంవత్సరంలో వేలింగ్ పై ఆరు సంవత్సరాల నిషేధాన్ని విధించింది; ఇది ఈ నాటికీ కొనసాగుతుంది.
కొన్ని జాతుల చిన్న తిమింగలాలు ఇతర చేపల వలల్లో చిక్కుకొంటాయి. ముఖ్యంగా టూనా చేపల కోసం వేటాడే వారికి ఇవి లభిస్తాయి. కొన్ని దేశాలలో ఇప్పటికీ తిమింగలాల వేట కొనసాగుతునే ఉన్నది.
బయటి లింకులు
তিমি Kit Balena ᎤᏔᎾ ᎠᏣᏗ Китъ Morfil Muc-mhara Kîn-ǹg Balèn Baleno ᐊᕐᕕᒃ Iwak lodan kbd:Джейхэр Mondɛ́lɛ́ (nyama) Ika moana Кит Халим Paus (mamalia) ငါးဝန် Huēyimichin Leruarua نهنګ sah:Хаалым балык Lauk Paus Тул
చారకొండ మండలం
చారకొండ మండలం, తెలంగాణ రాష్ట్రం, నాగర్‌కర్నూల్ జిల్లాకు చెందిన మండలం.
ఇది సమీప పట్టణమైన మహబూబ్ నగర్ నుండి 93 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. ఇందులో 7 గ్రామాలున్నాయి. దానికి ముందు ఈ మండలం మహబూబ్ నగర్ జిల్లా లో ఉండేది. ప్రస్తుతం ఈ మండలం కల్వకుర్తి రెవెన్యూ డివిజను లో భాగం. పునర్వ్యవస్థీకరణకు ముందు ఇది మహబూబ్ నగర్ డివిజనులో ఉండేది.ఈ మండలంలో 7  రెవెన్యూ గ్రామాలు ఉన్నాయి. మండల కేంద్రం చారకొండ
గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 170 చ.కి.మీ. కాగా, జనాభా 20,550. జనాభాలో పురుషులు 10,457 కాగా, స్త్రీల సంఖ్య 10,093. మండలంలో 4,898 గృహాలున్నాయి.
2016 లో ఏర్పడిన కొత్త మండలం
లోగడ చారకొండ  గ్రామం మహబూబ్ నగర్ జిల్లా, అదే రెవెన్యూ డివిజను పరిధిలోని వంగూరు మండలానికి చెందింది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా చారకొండ గ్రామాన్ని (1+06) 7 గ్రామాలుతో నూతన మండల కేంధ్రంగా నాగర్‌కర్నూల్ జిల్లా, కల్వకుర్తి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
వెలుపలి లంకెలు
వర్గం:2016 లో ఏర్పాటైన తెలంగాణ మండలాలు
సశస్త్ర సీమా బల్
సశస్త్ర సీమా బల్ (SSB ; సాయుధ సరిహద్దు దళం ) అనేది నేపాల్, భూటాన్‌లతో భారత సరిహద్దుల వెంబడి మోహరించిన భారతదేశ సరిహద్దు రక్షణ దళం. హోం వ్యవహారాల మంత్రిత్వ శాఖ (MHA) పరిపాలనా నియంత్రణలో ఉన్న ఏడు కేంద్ర సాయుధ పోలీసు బలగాలలో ఇది ఒకటి.
శత్రు కార్యకలాపాలకు వ్యతిరేకంగా భారతదేశపు సరిహద్దు ప్రాంతాలను బలోపేతం చేయడానికి చైనా-ఇండియా యుద్ధం తరువాత 1963లో ఈ దళాన్ని స్పెషల్ సర్వీస్ బ్యూరో పేరుతో ఏర్పాటు చేసారు.
చరిత్ర
సశస్త్ర సీమా బల్‌ను తొలుత 1962 భారత చైనా యుద్ధం తరువాత 1963 మార్చి 15 న స్పెషల్ సర్వీస్ బ్యూరో (సంక్షిప్తంగా SSB) పేరుతో ఏర్పాటు చేసారు. 2007 లో డిసెంబరు 20 న, SSB చట్టానికి రాష్ట్రపతి ఆమోదం వచ్చిన తర్వాత, ఈ తేదీని దీని స్థాపనా దినంగా జరుపుతున్నారు. ఇంటెలిజెన్స్ బ్యూరో యొక్క విదేశీ గూఢచార విభాగానికి సాయుధ మద్దతును అందించడం ఈ దళం యొక్క ప్రాథమిక పని. ఇదే ఆ తరువాత 1968లో రీసెర్చ్ అండ్ అనాలిసిస్ వింగ్‌గా మారింది. దీని రెండవ లక్ష్యం, సరిహద్దు జనాభాలో జాతీయ భావాలను పెంపొందించడం, అప్పటి NEFA, ఉత్తర అస్సాం, ఉత్తర బెంగాల్ లోని ఉత్తర ప్రాంతాలు, ఉత్తర ప్రదేశ్, హిమాచల్ ప్రదేశ్, లడఖ్‌ల కొండ ప్రాంతాల్లో ప్రేరణ, శిక్షణ, అభివృద్ధి, సంక్షేమ కార్యక్రమాలు తదితర కార్యకలాపాల ద్వారా వారి ప్రతిఘటన సామర్థ్యాలను అభివృద్ధి చేయడంలో తోడ్పడడం. ఈ కార్యక్రమాన్ని ఆ తరువాత 1965లో మణిపూర్, త్రిపుర, జమ్ములకు, 1975లో మేఘాలయకు, 1976లో సిక్కిం, 1989లో రాజస్థాన్, గుజరాత్, మణిపూర్, మిజోరాం సరిహద్దు ప్రాంతాలకు, 1988లో రాజస్థాన్, గుజరాత్‌లోని మరిన్ని ప్రాంతాలకు, 1989 లో దక్షిణ బెంగాల్, నాగాలాండ్ లకు, 1991లో జమ్మూ కాశ్మీర్‌లోని నుబ్రా వ్యాలీ, రాజౌరి, పూంచ్ జిల్లాలకూ విస్తరించారు.
దీని ప్రాథమిక ఉద్దేశ్యం చైనీస్ పీపుల్స్ లిబరేషన్ ఆర్మీ దురాక్రమణ చర్యను ఎదుర్కోవడం. సైనికపరంగా, చైనీయులు భారతదేశం కంటే "మెరుగ్గా" ఉన్నారనీ, యుద్ధం సంభవిస్తే చైనీయులు భారత బలగాలను అణిచివేసేందుకు ప్రయత్నించవచ్చుననే ఆలోచన అప్పట్లో ఉండేది. కాబట్టి, 1963లో, ఒక ప్రత్యేకమైన దళాన్ని సృష్టించారు. చైనీయులు భారత భూభాగాన్ని ఆక్రమించడానికి ప్రయత్నించినప్పుడు ఇది, సరిహద్దు జనాభాతో కలిసిపోయి, పౌర దుస్తులు ధరించి, సమాంతర పరిపాలనను నిర్వహిస్తూ, గెరిల్లా వ్యూహాలతో యుద్ధాన్ని నిర్వహిస్తుంది.
2001లో, SSB ని R&AW నుండి హోం వ్యవహారాల మంత్రిత్వ శాఖకు బదిలీ చేసి, నేపాల్, భూటాన్ సరిహద్దుల నిర్వహణ బాధ్యతలను అప్పగించారు. దాని కొత్త పాత్రకు అనుగుణంగా స్పెషల్ సర్వీసెస్ బ్యూరో పేరును సశస్త్ర సీమా బల్‌గా పేరు మార్చి, దాన్ని హోం వ్యవహారాల మంత్రిత్వ శాఖ పరిపాలనా నియంత్రణలోకి తెచ్చారు. ఇది కార్గిల్ యుద్ధం తర్వాత "ఒకే సరిహద్దు ఒకే దళం భావన" ద్వారా జరిగింది.
సరిహద్దు ప్రాంతాలలో తాను ప్రభుత్వపు "ఆదర స్వభావ" కోణాన్ని ప్రదర్శించినట్లూ, దీన్ని ఆయా ప్రాంతాల ప్రజలు మెచ్చుకున్నట్లూ SSB పేర్కొంది.
జాతీయ భద్రతా వ్యవస్థను సంస్కరించడంపై మంత్రుల బృందం చేసిన సిఫార్సుల ప్రకారం, ఇండో-నేపాల్ సరిహద్దు (జూన్, 2001) కోసం బోర్డర్ గార్డింగ్ ఫోర్స్, లీడ్ ఇంటెలిజెన్స్ ఏజెన్సీ (LIA)గా SSB ని ప్రకటిస్తూ, ఉత్తరాఖండ్ రాష్ట్రాలతో పాటు 1751 కి.మీ.ల పొడవున్న ఇండో-నేపాల్ సరిహద్దు కాపలా బాధ్యతను అప్పగించింది.(3 జిల్లాలలో 263.7 కి.మీ.), ఉత్తరప్రదేశ్ (7 జిల్లాలలో 599.3 కి.మీ.), బీహార్ (7 జిల్లాలలో 800.4 కి.మీ.), పశ్చిమ బెంగాల్ (1 జిల్లాలో 105.6 కి.మీ.), సిక్కిం (99 కి.మీ.). 2004 మార్చిలో, సిక్కిం (32 కి.మీ.), పశ్చిమ బెంగాల్ (2 జిల్లాల్లో 183 కి.మీ., అస్సాం (4 జిల్లాల్లో 267 కి.మీ.), అరుణాచల్ ప్రదేశ్ (2 జిల్లాల్లో 217 కి.మీ.) రాష్ట్రాలతో పాటు ఇండో-భూటాన్ సరిహద్దులో 699 కి.మీ. సరిహద్దుకు కాపలాగా ఉండే బాధ్యతను SSBకి అప్పగించారు. మహిళా బెటాలియన్‌లను నియమించాలని నిర్ణయించిన మొదటి సరిహద్దు రక్షణ దళం SSB. 2014లో, భారత ప్రభుత్వం SSBలో పోరాట అధికారులుగా మహిళల నియామకాన్ని ఆమోదించింది.
SSB 2013 సంవత్సరాన్ని గోల్డెన్ జూబ్లీ సంవత్సరంగా నిర్వహించింది.
మూలాలు
వర్గం:భారతీయ కేంద్ర సాయుధ పోలీసు బలగాలు
పుచ్చా శేషయ్య శాస్త్రి
పుచ్చా శేషయ్య శాస్త్రిగారు ప్రముఖ కర్ణాటక గాత్ర సంగీత విద్వాంసుడు, అధ్యాపకుడు. వీరి తల్లితండ్రులు ప్రముఖ సంగీతజ్ఞులు, లక్షణకారులు, హైదరాబాద్ ప్రభుత్వ సంగీత కళాశాల వ్యవస్థాపకులైన కీ. శే. పుచ్చా సుబ్రహ్మణ్య శాస్త్రి, శ్రీమతి సూర్యకాంతం గారలు. శేషయ్య శాస్త్రి కీ. శే. పులవర్తి రామ దీక్షితులు, శ్రీ సుసర్ల శివరాం, శ్రీ నేదునూరి క్రిష్ణమూర్తి గారల దగ్గర సంగీతం నేర్చుకున్నారు. మొదట సికిందరాబాద్ లోని భక్త రామదాసు ప్రభుత్వ సంగీత నృత్య కళాశాలలో అధ్యాపకుని గాను, తరువాత ప్రధానంగా విజయనగరం మహారాజా ప్రభుత్వ సంగీత నృత్య కళాశాలలో సుమారు 18 సంవత్సరాల పాటు ఉపన్యాసకుని గానూ గాత్ర సంగీత బోధనలో తమ విలువైన సేవల్ని అందించారు. ఆయన శిష్యులు పలువురు దేశ, విదేశాలలో ప్రదర్శనలు ఇస్తూ, విద్యా దానం చేస్తూ సంగీత వృత్తిలోను, అధ్యాపకులు గానూ, ఆకాశవాణి, దూరదర్శన్‌ లలో ఎ-గ్రేడ్ కళాకారులు గానూ స్థిరపడ్డారు. శేషయ్య శాస్త్రి స్వయంగా దేశ విదేశాలలో కచేరీలు చేసేరు, రాష్ట్ర ప్రభుత్వ హంస కళారత్న పురస్కారం, ఉగాది పురస్కారం, సంగీత కళా తపస్వి, గాన కళానిధి వంటి సన్మానాలను అందుకున్నారు. ఆయన హైదరాబాద్ శ్రీ త్యాగరాజ ప్రభుత్వ సంగీత నృత్య కళాశాల ప్రిన్సిపాల్‌గా పదవీ విరమణ చేసి, ప్రస్తుతం కొందరు విద్యార్ధులకు గాత్ర సంగీత కళలోని మెళుకువల్ని బోధిస్తున్నారు.
మూలాలు
http://eemaata.com/em/issues/201607/8889.html
దేవులపల్లి కృష్ణమూర్తి
దేవులపల్లి కృష్ణమూర్తి తెలుగు  రచయిత. తెలంగాణ నుడికారం, పలుకుబడి ఇతని రచనలలో కనిపిస్తుంది. ఆంధ్రప్రదేశ్ రెవిన్యూ శాఖలో ఉద్యోగిగా పని చేసి పదవీ విరమణ చేశాడు. ఇతడు తన 70వ యేట రచనలు చేయడం ప్రారంభించాడు. పలువురు ఇతని రచనలను ప్రశంసించారు. సాహిత్యకారులచే ఇతడు "నల్గగొండ గోర్కీ"గా కొనియాడబడ్డాడు.
జీవిత విశేషాలు
దేవులపల్లి కృష్ణమూర్తి నల్గొండ జిల్లా, అనంతారం గ్రామంలో ఒక నిరుపేద నేతకార్మికుల కుటుంబంలో 1940వ సంవత్సరంలో జన్మించాడు. ఇతడు స్వగ్రామంలో నాలుగవ తరగతి వరకు, సూర్యాపేటలో ఐదు నుండి హెచ్.ఎస్.సి. వరకు చదువుకున్నాడు. 1958లో ఇతనికి కమలతో వివాహం జరిగింది. 1959లో స్వల్పకాలం ఉపాధ్యాయుడిగా పనిచేశాడు. 1960లో రెవెన్యూశాఖలో చేరి సూర్యాపేట తహసీల్ ఆఫీసులో ఎల్.డి.సి.గా ఉద్యోగం ప్రారంభించి 1998లో వేములపల్లి నుండి తహసీల్దారుగా పదవీ విరమణ చేశాడు.
సాహిత్యరంగం
ఇతనికి చిన్నతనం నుండి పుస్తక పఠనం పట్ల ఆసక్తి ఉండేది. రాదుగ ప్రచురణల సోవియట్ సాహిత్యం, శ్రీశ్రీ, రాచకొండ విశ్వనాథశాస్త్రి వంటి కవుల, రచయితల రచనలతో ప్రభావితుడయ్యాడు. నోముల సత్యనారాయణ, పిట్టల రామచంద్రం, కొల్లోజు కనకాచారి, బోయ జంగయ్య, మేరెడ్డి యాదగిరిరెడ్డి, అంపశయ్య నవీన్ మొదలైన రచయితలతోనూ, బి.నరసింగరావు, మోహన్, చంద్ర, ఏలే లక్ష్మణ్ వంటి కళాకారులతోను ఇతనికి సన్నిహిత పరిచయం ఉంది. జయమిత్ర సాహిత్య సాంస్కృతిక వేదిక, చైతన్య సమాఖ్య, సృజన సాహితీమిత్రులు, యువరచయితల సమితి మొదలైన సాహిత్య సంస్థలతో కలిసి పనిచేశాడు. 1970లో విశాఖపట్టణంలో జరిగిన శ్రీశ్రీ షష్ఠిపూర్తి వేడుకలకు నోముల సత్యనారాయణ, చిన వెంకటరామారావు, అంపశయ్య నవీన్ తదితరులతో కలిసి హాజరయ్యాడు. తరువాత సెవెన్ స్టార్ సిండికేట్ హైదరాబాదులో నిర్వహించిన అరసం మహాసభలు, శ్రీశ్రీ విరసం నిర్మాణం అయినట్లుగా ప్రకటించడం వంటి సందర్భాలకు ఇతడు ప్రత్యక్షసాక్షి. 1983లో నల్గొండ జిల్లా రచయితల మహాసభల ఏర్పాటులో పాలుపంచుకున్నాడు.
కథలు
ఇతడు వ్రాసిన కథల పాక్షిక జాబితా:
బతుకుపుస్తకం
thumb|right|125px|బతుకు పుస్తకం అభినందన సంచిక దేవులపల్లి కృష్ణమూర్తి 82వ జన్మదినం సందర్భంగా జయమిత్ర సాహిత్య, సాంస్కృతిక వేదిక బతుకుపుస్తకం పేరుతో ఒక అభినందన సంచిక వెలువరించింది. జి.చెన్నకేశవరెడ్డి, పి.లక్ష్మీనారాయణ, అమ్మంగి వేణుగోపాల్‌ల సంపాదకత్వంలో ఈ గ్రంథం ప్రచురింపబడింది. దీనిలో ఇతని రచనల గురించి, ఉద్యోగం గురించి, సాహిత్యసేవ గురించి వివరించే వ్యాసాలు, కవితలు ఉన్నాయి. జి.చెన్నకేశవరెడ్డి, పి.లక్ష్మీనారాయణ, అమ్మంగి వేణుగోపాల్, తెలిదేవర భానుమూర్తి, అంపశయ్య నవీన్, ఎన్.వేణుగోపాల్, నగ్నముని, సుంకిరెడ్డి నారాయణరెడ్డి, ఏనుగు నరసింహారెడ్డి, శివారెడ్డి, నోముల సత్యనారాయణ, కె.పి.అశోక్ కుమార్, వెల్దండి శ్రీధర్, జయధీర్ తిరుమలరావు, ముదిగంటి సుజాతారెడ్డి, కాసుల ప్రతాపరెడ్డి, చందు సుబ్బారావు, మేరెడ్డి యాదగిరిరెడ్డి మొదలైనవారి రచనలతో పాటు దేవులపల్లి కృష్ణమూర్తి వ్రాసిన "నా బతుకు" అనే వ్యాసం కూడా ఈ పుస్తకంలో ఉంది.
చిత్రమాలిక
దేవులపల్లి కృష్ణమూర్తి వ్రాసిన పుస్తకాలు:
తెలంగాణ రాష్ట్ర వికలాంగుల సహకార సంస్థ
తెలంగాణ రాష్ట్ర వికలాంగుల సహకార సంస్థ, అనేది తెలంగాణ రాష్ట్రంలోని వికలాంగులకు (దివ్యాంగులకు) సహకారాన్ని, ప్రోత్సాహాన్ని అందించడంకోసం తెలంగాణ ప్రభుత్వం ఏర్పాటుచేసిన సంస్థ.
ఏర్పాటు
రాష్ట్ర ప్రభుత్వం వికలాంగుల సంక్షేమం కోసం ఫైనాన్స్ కార్పొరేషన్‌ను ఏర్పాటు చేయాలని నిర్ణయించడంతో హైదరాబాదులో ప్రధాన కార్యాలయంతో ఆంధ్రప్రదేశ్ రాష్ట్ర వికలాంగుల సహకార సంస్థ స్థాపించబడింది. ఆంధ్రప్రదేశ్ పునర్వ్యవస్థీకరణ చట్టం, 2014 ప్రకారం ఆంధ్రప్రదేశ్ రాష్ట్ర వికలాంగుల సహకార సంస్థ నుండి తెలంగాణ రాష్ట్ర వికలాంగుల సహకార సంస్థ విడిపోయి 2014 జూన్ 2 నుండి పనిచేయడం ప్రారంభించింది.
కార్యకలాపాలు
ఈ సంస్థ ఆధ్వర్యంలో 2021 ఏప్రిల్ 16న హైదరాబాదు లో ఎల్బీ స్టేడియం లో 22న తెలంగాణ రాష్ట్ర ఐటీ-మున్సిపల్‌-పరిశ్రమల శాఖామంత్రి కల్వకుంట్ల తారక రామారావు చేతులమీదుగా దివ్యాంగులకు ఉచిత సహాయ ఉపకరణాలు అందించబడ్డాయి. 24 కోట్ల 34 లక్షల రూపాయలతో రాష్ట్రవ్యాప్తంగా చదువుకునే దివ్యాంగ విద్యార్థుల కోసం 300 ల్యాప్‌టాప్స్, 400 స్మార్ట్‌ఫోన్స్, 1000ద్విచక్ర వాహనాలు, 650 బ్యాటరీ వీల్ ఛైర్స్ 650 అందించారు. ఈ కార్యక్రమంలో హోంమంత్రి మహమూద్ అలీ, రాష్ట్ర కార్మిక శాఖ మంత్రి చామకూర మల్లారెడ్డి, విద్యాశాఖామంత్రి సబితా ఇంద్రారెడ్డి, ఎమ్మెల్సీ బస్వరాజు సారయ్య, వికలాంగుల సహకార సంస్థ చైర్మన్ కే వాసుదేవరెడ్డి తదితరులు పాల్గొన్నారు.
సభ్యులు
తెలంగాణ రాష్ట్ర వికలాంగుల సహకార సంస్థ చైర్మన్‌గా కే వాసుదేవరెడ్డి 2017లో నియమితుడయ్యాడు. ఆతని పదవి కాలాన్ని 2020 సెప్టెంబరులో రెండోసారి ఏడాది, 2021 డిసెంబరు 19న మూడోసారి రెండేండ్లు పొడగించగా 2021 డిసెంబరు 22న మూడోసారి సంస్థ చైర్మన్‌గా భాద్యతలు చేపట్టాడు.
బయటి లింకులు
వర్గం:తెలంగాణ ప్రభుత్వ సంస్థలు వర్గం:2014 స్థాపితాలు
తాడూరు మండలం
తాడూరు మండలం, తెలంగాణ రాష్ట్రం, నాగర్‌కర్నూల్ జిల్లాకు చెందిన మండలం. ఇది సమీప పట్టణమైన వనపర్తి నుండి 43 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో  ఉండేది. ప్రస్తుతం ఈ మండలం నాగర్‌కర్నూల్ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  22  రెవెన్యూ గ్రామాలు ఉన్నాయి.
గణాంకలు
thumb|2016 పునర్వ్యవస్థీకరణకు ముందు అవిభక్త మహబూబ్​నగర్  జిల్లా పటంలో మండల స్థానం 2011 జనాభా లెక్కల ప్రకారం మండల జనాభా 38,375. ఇందులో పురుషుల సంఖ్య 19,311, స్త్రీల సంఖ్య 19,064. అక్షరాస్యత మొత్తం 42,06%, పురుషుల అక్షరాస్యత 54.77%, స్త్రీల అక్షరాస్యత 29.31%.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 226 చ.కి.మీ. కాగా, జనాభా 35,839. జనాభాలో పురుషులు 18,005 కాగా, స్త్రీల సంఖ్య 17,834. మండలంలో 8,248 గృహాలున్నాయి.
పులిజన్మమ్
పులిజన్మమ్, 2006 మే 19న విడుదలైన మలయాళ సినిమా. ఎం.జి విజయ్ నిర్మాణంలో ప్రియనందన్ దర్శకత్వం వహించిన ఈ సినిమాలో మురళి, వినీత్ కుమార్, సలీం కుమార్, సంవృత సునీల్, సింధు మేనన్ తదితరులు నటించారు. దర్శకుడిగా ప్రియానందనన్ రెండవ సినిమా ఇది. 2006లో జరిగిన 54వ జాతీయ చలన చిత్ర పురస్కారాలలో జాతీయ ఉత్తమ చిత్రం గా స్వర్ణ కమల్ అవార్డును గెలుచుకుంది.
కృష్ణన్ పాల్ గుర్జార్
కృష్ణన్‌ పాల్‌ గుర్జార్ పంజాబ్ రాష్ట్రానికి చెందిన రాజకీయ నాయకుడు. ఆయన రెండుసార్లు లోక్‌సభకు ఎంపీగా ఎన్నికై ప్రస్తుతం నరేంద్ర మోదీ మంత్రివర్గంలో విద్యుత్‌, భారీ పరిశ్రమల శాఖ సహాయ మంత్రిగా బాధ్యతలు నిర్వహిస్తున్నాడు.
పులిజన్మమ్
కథా సారాంశం
'సమకాలీన సమాజంలోని ప్రపంచ, స్థానిక సమస్యలను పరిష్కరించడానికి వివిధ మార్గాలను ఉపయోగించే లేయర్డ్ చిత్రం' అని పేర్కొన్నారు.
కృష్ణన్ పాల్ గుర్జార్
మూలాలు
వర్గం:1957 జననాలు వర్గం:భారతీయ జనతా పార్టీ రాజకీయ నాయకులు
పులిజన్మమ్
బయటి లింకులు
వర్గం:2006 సినిమాలు వర్గం:మలయాళ సినిమాలు వర్గం:జాతీయ ఉత్తమ చిత్రం పురస్కారం పొందిన సినిమాలు
అమృత విశ్వ విద్యాపీఠం
అమృత విశ్వ విద్యాపీఠం భారతదేశంలోని తమిళనాడులోని కోయంబత్తూరులో ఉన్న ఒక ప్రైవేటు విశ్వవిద్యాలయం, ఔన్నత్యం చాటుతున్న విద్యాలయం (ఇన్స్టిట్యూట్ ఆఫ్ ఎమినెన్స్). ఈ మల్టీ-క్యాంపస్, మల్టీ-డిసిప్లినరీ విశ్వవిద్యాలయం ప్రస్తుతం తమిళనాడు, కేరళ, కర్ణాటక అంతటా 15 అనుబంధ పాఠశాలలతో 6 క్యాంపస్‌లు కలిగివుంది.
మూలాలు
వర్గం:భారతీయ డీమ్డ్ విశ్వవిద్యాలయాలు
జరదొడ్డి సుధాకర్
జరదొడ్డి సుధాకర్ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో కోడుమూరు నియోజకవర్గం ఎమ్మెల్యేగా గెలిచాడు.
జననం, విద్యాభాస్యం
జరదొడ్డి సుధాకర్ 06 మే 1974లో ఆంధ్రప్రదేశ్ రాష్ట్రం, కర్నూలు జిల్లా, క్రిష్ణగిరి మండలం, ఎస్‌హెచ్‌ ఎర్రగుడి గ్రామంలో బాలనాగమ్మ, ఆనందం దంపతులకు జన్మించాడు. ఆయన బీడీఎస్‌ (యుహెచ్‌ఎస్‌), ఎండీఎస్‌ (ఉస్మానియా) నుండి పూర్తి చేశాడు.
రాజకీయ జీవితం
డాక్టర్‌ జరదొడ్డి సుధాకర్ బాబు వై.యస్.ఆర్. కాంగ్రెస్ పార్టీలో చేరి 2019లో జరిగిన అసెంబ్లీ ఎన్నికల్లో కోడుమూరు నియోజకవర్గం నుండి వైసీపీ తరపున పోటీ చేసి తన సమీప ప్రత్యర్థి టీడీపీ అభ్యర్థి బూర్ల రామాంజనేయులుపై 36045 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
మూలాలు
వర్గం:ఆంధ్రప్రదేశ్ శాసన సభ్యులు (2019) వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:కర్నూలు జిల్లా నుండి ఎన్నికైన శాసన సభ్యులు
విశ్వదర్శనం - భారతీయ చింతన
విశ్వదర్శనం - భారతీయ చింతన నండూరి రామమోహనరావు విశ్వం యొక్క పుట్టుక గురించి భారతీయ తాత్విక చింతన ఎలా సాగిందో వివరించిన పుస్తకం. ఈ పుస్తకం మొదటి సంచిక 1997 జనవరిలో విడుదల కాగా 2003లో రెండవ సంచిక విడుదలయింది. రచయిత ఈ పుస్తకాన్ని శ్రీ వేంకటేశ్వర విశ్వవిద్యాలయం మాజీ వైస్ ఛాన్సిలర్ అయిన కొత్త సచ్చిదానందమూర్తికి అంకితమిచ్చాడు.
పూర్వరంగం
విశ్వదర్శనం అనే పేరుతో రెండు పుస్తకాలు వచ్చాయి. మొదటి పుస్తకం పాశ్చాత్య తత్వ చింతన గురించి చర్చిస్తుంది. రెండవదైన ఈ పుస్తకం భారతీయ తత్వ చింతన గురించి వివరిస్తుంది. ప్రపంచ దర్శన శాస్త్రాలను సంగ్రహంగా తెలుగు పాఠకులకు పరిచయం చేయడం ఈ రెండు పుస్తకాల ముఖ్యోద్దేశం. ఈ రెండు భాగాలు ఆంధ్రజ్యోతి సచిత్ర వారపత్రికలో 1980 - 1996 సంవత్సరాల మధ్య కాలంలో కొంత విరామాలతో ధారావాహికగా వెలువడ్డాయి. ఈ వ్యాసాలనే సంకలనం చేసి పుస్తకాలుగా విడుదల చేశారు. ఈ వ్యాసాలను రాయడానికి ప్రేరణ ఆంధ్రజ్యోతి వారపత్రిక మొదటి సంపాదకుడైన పురాణం సుబ్రహ్మణ్య శర్మ అని రచయిత ముందుమాటలో రాశాడు. మొదటి భాగంగా విడుదలైన పాశ్చాత్య చింతన వ్యాసాలు పురాణం సుబ్రహ్మణ్య శర్మ ఆధ్వర్యంలోనే వెలువడగా తర్వాతి సంపాదకులైన తోటకూర రఘు ఆధ్వర్యంలో రెండోభాగం (భారతీయ చింతన) వ్యాసాలు ప్రచురించబడ్డాయి.
ఈ పుస్తకం ప్రకారం భారతీయుల చింతనకు మూల పురుషులు ఆర్యులు. వారి పూర్వరంగంతో ప్రారంభించి వేదాలు, ఉపనిషత్తులు, బౌద్ధం, జైనం, చార్వాకం, భగవద్గీత మొదలైన వాటిని చర్చించి, జిడ్డు కృష్ణమూర్తి ఆధ్యాత్మిక చింతనతో ఈ పుస్తకం ముగుస్తుంది. పశ్చిమ దేశాల తాత్వికులు పరలోకం కంటే ఇహలోకానికి ప్రాధాన్యమిస్తే భారతీయ తాత్వికులు అందుకు భిన్నంగా ఇహలోకం కంటే పరలోకానికి ప్రాధాన్యతనిచ్చారు.
మూలాలు
వర్గం:తెలుగు పుస్తకాలు
సఖి
సఖి  2000 లో విడుదలైన తెలుగు అనువాద చిత్రం. తమిళ చిత్రం అలైపాయుధె చిత్రానికి ఇది తెలుగు అనువాదం. ఈ చిత్రం తెలుగులో మంచి విజయాన్ని సాధించింది.
ఏక్ దూజె కేలియె
ఏక్ దూజె కేలియె 1983 లో విడుదలైన తెలుగు డబ్బింగ్ సినిమా. ఇది దర్శకుడి సొంత తెలుగు చిత్రం మరో చరిత్ర (1978) కు రీమేక్, ఇందులో కమల్ హాసన్ ప్రధాన పాత్రలో నటించారు.
సఖి
పాటలు
వేటూరి సుందరరామ్మూర్తి కలం నుండి జాలువారిన ఈ చిత్ర పాటలు సంగీతాభిమానులను సంగీతసాగరంలో ఓలలాడించాయి.
ఏక్ దూజె కేలియె
ఈ చిత్రం మొట్టమొదట 1982 సెప్టెంబరు 17 న ఆంధ్రప్రదేశ్‌లో విడుదలైంది. తరువాత దీనిని 1983 మార్చి 4 న ఆంధ్రప్రదేశ్‌లో విడుదల చేశారు. ఈ చిత్రం 1981 జూన్ 5 న ఉత్తర భారతదేశంలో విడుదలైంది.
సఖి
పాటలు
వర్గం:2000 తెలుగు సినిమాలు వర్గం:మణిరత్నం దర్శకత్వం వహించిన చిత్రాలు వర్గం:ఎ. ఆర్. రెహమాన్ సంగీతం అందించిన చిత్రాలు వర్గం:తమిళ అనువాద చిత్రాలు వర్గం:జయసుధ నటించిన సినిమాలు
ఏక్ దూజె కేలియె
బయటి లింకులు
వర్గం:తెలుగు డబ్బింగ్ సినిమాలు వర్గం:కమల్ హాసన్ నటించిన చిత్రాలు వర్గం:మాధవి నటించిన సినిమాలు
బ్లడ్ వుడ్ చెట్టు
హేమాటాక్సైలమ్‌ కాంపెచియానం ( బ్లాక్ ఉండ్, బ్లడ్ ఉడ్ చెట్టు, బ్లూ వుడ్, కాంపెచీ చెట్టు, కాంపెచీ వుడ్, కాంపెచీ లాగ్ వుడ్, కాంపెచీ వుడ్, జమైకా వుడ్, లాగ్ ఉడ్ లేదా లాగ్ వుడ్ చెట్టు) పుష్పించే వృక్షాల జాతికి చెందినది. ఇది లెగ్యూం కుటుంబానికి చెందినది. ఇది దక్షిణ మెక్సికో ప్రాంతానికి చెందినది. ఈ చెట్టు కరేబియన్, ఉత్తర మధ్య అమెరికా లతో పాటు ప్రపంచ వ్యాప్తంగా పరిచయం చేయబడింది. ఈ చెట్టు 17వశతాబ్దం నుండి 19వ శతాబ్దం వరకు ఆర్థికంగా ఉపయుక్తమైన వృక్షంగా గుర్తించబడింది. ఇది అద్దకం రంగుల కోసం ఉపయోగపడుతున్నందున దీనిని యూరోప్ దేశాలకు ఎగుమతి చేస్తున్నారు. నవీన బెజ్లీ దేశం 17వ శతాబ్దం, 18వ శతాబ్దంలలో లాగింగ్ కాంప్స్ నెలకొల్పి వీటిని అభివృద్ధి చేసింది. ఈ చెట్టు శాస్త్రీయ నామం "బ్లడ్ వుడ్"
ఈ చెట్టు నుండి  ముదురు ఎరుపు రంగు ద్రవ కారుతుంది.ఈ కారణంగా ఈ చెట్టును బ్లడ్ వుడ్ చెట్టు అని పిలుస్తారు.ఈ చెట్టు 12 నుంచి 18 మీటర్ల పొడవు పెరుగుతుంది. పువ్వులు శీతాకాలంలో నెలల్లో కనిపిస్తాయి.
ప్రాంతం
దక్షిణ ఆస్ట్రేలియా ఎడారి వాతావరణంలో ఈ చెట్టు పెరుగుతుంది. చెట్టు నుండి వచ్చే ద్రవం ఎర్రటి రంగులో కలిగి ఉంటుంది.
మూలాలు
వర్గం:చెట్లు
సిద్ధి భైరవ దేవాలయం, హన్మకొండ
సిద్ధి భైరవ దేవాలయం తెలంగాణ రాష్ట్రం, హన్మకొండలోని సిద్ధులగుట్ట సమీపంలో ఉన్న ఆలయం. ఈ ప్రాంతంలో సిద్ధులు తపస్సు చేయడంవల్ల గుట్టకు సిద్ధులగుట్ట అని, సిద్ధులు పూజించడంవల్ల ఈ దేవాలయంలోని స్వామిని సిద్ధి భైరవ స్వామి అని పిలుస్తున్నారు.
చరిత్ర
పూర్వకాలంలో ఈ గుట్టపై సిద్ధులు నివసించేవారు. శివున్ని ఆరాధించే ఆ సిద్ధుల కోరిక మేరకు సిద్ధ భైరవుడుగా వెలశాడని పురాణ గాథ. అలా సిద్ధులు నివసించిన గుట్టను సిద్ధుల గుట్టగా, సిద్ధులు పూజించిన శివున్ని సిద్ధి భైరవ స్వామిగా కొలుస్తుంటారు.
మూల విగ్రహం
ఆలయంలో దిగంబరంగా ఉన్న భైరవస్వామి మూల విగ్రహం ఎప్పుడు వెలిసిందో చెప్పే ఆధారాలు లభించలేదు. జైనమత ప్రచారం అధికంగా ఉన్న సమయంలో ఈ ఆలయం నిర్మించడం వల్ల స్వామి దిగంబరునిగా ఉన్నాడని అక్కడివారి అభిప్రాయం. దొరికిన చారిత్రక ఆధారాల వల్ల ఈ ఆలయం 9వ శతాబ్దానికి చెందినదని, ఇక్కడ ఉన్న గుహలను చూస్తుంటే చాలా ఏళ్ళక్రితం అనేక మంది తపస్సు చేసుకున్నారని తెలుస్తుంది. చుట్టూప్రక్కల ఎక్కడ చూసినా శిలారూపాలే దర్శనమిస్తుంటాయి. ఒక్కడ ఉన్న ఒక కొండలో ఎనిమిది భైరవ విగ్రహాలు చెక్కబడి ఉన్నాయి. కాకతీయుల కాలంలో ఈ గుట్టపై నుండి భద్రకాళి దేవాలయంకు సొరంగ మార్గం ద్వారా ప్రయాణించేవారన్నదానికి నిదర్శనంగా సొరంగాల ఆనవాళ్లు కనిపిస్తున్నాయి.
సాధారణంగా భైరవుడు భయంకరాకారంలో రౌద్రనేత్రాలు, పదునైన దంతాలు, మండే వెంట్రుకలు, దిగంబరాకారం, పుర్రెల దండ, నాగాభరణంతో వుంటాడు. నాలుగు చేతులలో పుర్రె, ఢమరుకం, శూలం, ఖడ్గం ఉంటాయి. దుష్ట గ్రహబాధలు నివారించగల శక్తిమంతుడు రక్షాదక్షుడు ఈ కాల భైరవుడు. కాలభైరవుని క్షేత్రపాలక అని కూడా అంటారు.
ఎలా చేరుకోవాలి
హన్మకొండ బస్ స్టేషన్ నుంచి పద్మాక్షి గుట్ట వెళ్లే దారిలో ఎడమ వైపు 200 మీటర్లు దూరంలో సిద్ధేశ్వర ఆలయం, దాని పక్కన సిద్ధులగుట్ట ఉంటుంది. గుట్టపైకి వెళ్ళడానికి మెట్లదారి ఉంది.
వెలుపలి లంకెలు
వర్గం:తెలంగాణ పుణ్యక్షేత్రాలు వర్గం:తెలంగాణ పర్యాటక ప్రదేశాలు వర్గం:తెలంగాణ దేవాలయాలు వర్గం:హన్మకొండ జిల్లా దేవాలయాలు వర్గం:హన్మకొండ జిల్లా పర్యాటక ప్రదేశాలు వర్గం:హన్మకొండ జిల్లా పుణ్యక్షేత్రాలు వర్గం:హిందూ గుహ దేవాలయాలు వర్గం:హిందూ దేవాలయాలు వర్గం:శివాలయాలు వర్గం:హన్మకొండ జిల్లా వర్గం:హన్మకొండ జిల్లా చారిత్రిక ప్రదేశాలు
వసంత కోకిల
వసంత కోకిల కమల్ హాసన్, శ్రీదేవి నాయికా నయకులుగా బాలు మహేంద్ర దర్శకత్వంలో 1982 లో విడుదలైన తెలుగు చిత్రము. హిందీలో ఇది సద్మాగా 1983 జూలై 8 న విడుదలైనది. ఈ చిత్రంలో తమ నటనకు కమల్ హాసన్, శ్రీదేవి విమర్శకుల ప్రశంసలు అందుకున్నారు.
పురస్కారములు
(తమిళ మాతృక - మూండ్రాం పిఱై చిత్రానికి) పరిశీలన: కమల హాసన్ జాతీయ ఉత్తమ నటుడు
ఫిల్మ్ ఫేర్ పురస్కారము
వనరులు : వసంత కోకిల
బయటి లంకెలు
వర్గం:1982 తెలుగు సినిమాలు వర్గం:కమల్ హాసన్ నటించిన చిత్రాలు వర్గం:తెలుగు డబ్బింగ్ సినిమాలు వర్గం:సిల్క్ స్మిత నటించిన సినిమాలు
డోగ్రీ భాష
డోగ్రీ (डोगरी or ) అన్నది భారతదేశం, పాకిస్తాన్ లలో 50 లక్షల మంది వరకు మాట్లాడే ఇండో-ఆర్యన్ భాష. భారత రాజ్యాంగపు 8వ షెడ్యూల్లో ప్రస్తావించిన 22 షెడ్యూల్డ్ భాషల్లో డోగ్రీ ఒకటి. ఈ భాషను ప్రధానంగా జమ్మూ కాశ్మీరులోని జమ్ము, హిమాచల్ ప్రదేశ్లో ఎక్కువగానూ, ఉత్తర పంజాబ్, జమ్ము కాశ్మీర్ లోని ఇతర ప్రాంతాలు, తదితర ప్రాంతాల్లోనూ మాట్లాడతారు. పాకిస్తానులో డోగ్రిని పహాడీ' (पहाड़ी or ) అనే పిలుస్తారు. డోగ్రీ మాట్లాడే వారిని డోగ్రాలనీ, డోగ్రీ-మాట్లాడే ప్రాంతాన్ని దుగ్గర్ అనీ పిలుస్తారు. డోగ్రి (దుగ్గర్ అనే పదంతో) మొట్టమొదటిసారిగా వ్రాతపూర్వకంగా 1317 సంవత్సరంలో కవి అమీర్ ఖుస్రో పెర్షియన్ భాషలో రాసిన నుహ్ సిపిహర్ (“ది నైన్ హెవెన్స్”) లో ప్రస్తావింపబడింది. పంజాబీ భాషలో ఒక మాండలీకం అని పూర్వం భావించినా, ప్రస్తుతం డోగ్రీని పశ్చిమ పహాడి భాషా విభాగంలో ప్రత్యేక భాషగా గుర్తిస్తున్నారు. డోగ్రి భాషలోని కొన్నిలక్షణాలు పశ్చిమ పహాడి భాషలలో, పంజాబీ భాషలో కనిపిస్తాయి. అలాంటిదే ఒక లక్షణం భాషా స్వరానికి సంబంధించినది. డొగ్రీలో చాలా రకాలున్నా, వాటి పదాల సారూప్యత 80 శాతం దగ్గరగా ఉంటుంది. భారత జనాభా లెక్కల ప్రకారం భాషా హోదా పొందటానికి ముందు డోగ్రిని పంజాబీ భాషలో మాజి, దోయాబీ లాగా ఒక రకంగా వర్గీకరించేవారు.
తెలుగు భాష విధానం
తెలుగు భాష విధానం అనగా ఆంధ్రప్రదేశ్, తెలంగాణ రాష్ట్రాలలో ప్రభుత్వం పరంగా, సామాజిక పరంగా తెలుగు వాడుకకు సంబంధించిన విధానం. తెలంగాణ విభజనకు ముందు ఈ రాష్ట్రాల ప్రజలలో 84 శాతం మంది తెలుగు భాషను మొదటి భాషగా గుర్తించారు. భాషకు ప్రోత్సాహకత, భాష పట్ల ప్రభుత్వ మద్దతుకు అడపాదడపా చర్యలు తీసుకున్నా అవి సమర్ధవంతంగా అమలు చేయలేదు. బోధనాపరంగా, రెండు తెలుగు రాష్ట్ర ప్రభుత్వాలు బోధనామాధ్యమంగా తెలుగు స్థానంలో ఆంగ్లాన్ని ప్రవేశపెట్టటానికి చర్యలు ప్రారంభించాయి.
చరిత్ర
ప్రపంచంలోని ఏ దేశం దాని మాతృభాషలో విద్యను అందించకుండా అభివృద్ధి చెందలేదు. అనేక దేశాలు తమ మాతృభాషలో విద్యను అందించడం ద్వారా భారతదేశం కంటే వేగంగా వృద్ధి చెందుతున్నాయి. అంతర్జాతీయ భాషగా ఆంగ్ల భాష పరిణామం చెందడానికి ఆంగ్ల ప్రజల అంకితభావం, భాషపై ప్రేమ, వారి భాషను అభివృద్ధి చేయాలనే ప్రయత్నాలు ముఖ్యమైనవి. యునైటెడ్ కింగ్‌డం లో, వెల్ష్(మైనారిటీ భాష) కూడా ప్రోత్సహించబడుతుంది. యునైటెడ్ కింగ్‌డమ్‌ లో వెల్ష్ భాష (సుమారు 750,000 మంది ప్రజలు మాట్లాడతారు)  చట్టపరమైన హోదా భారతదేశంలో ఉన్న తెలుగు భాష (85 మిలియన్ల మంది) తో పోలిస్తే ఎక్కువగా ఉంటుంది.
భాషా ప్రయుక్త రాష్ట్రాల ఏర్పాటు తరువాత 1966 లో ఆంధ్రప్రదేశ్ అధికార భాషా సంఘం ఏర్పడి తెలుగును అధికార భాషగా చేయటానికి కృషి చేసింది. దీనిలో భాగంగా తొలి ప్రపంచ తెలుగు మహాసభలు 1975 లో నిర్వహించారు.
2012లో ఆంధ్రప్రదేశ్ ప్రభుత్వం 12 సంవత్సరాల విరామం తర్వాత నాలుగవ ప్రపంచ తెలుగు మహాసభలను నిర్వహించింది. ప్రపంచ వ్యాప్తంగా 5000 మంది తెలుగు ప్రతినిధులు తిరుపతి లో జరిగిన సభలకు హాజరయ్యారు. దీనిలో ఆమోదించిన తీర్మానాలను అమలు చేయటానికి ప్రయత్నాలు జరిగాయి.
అమలు
ఆంధ్రప్రదేశ్ విభజనతో పైన తెలిపిన చర్యలు అమలు చాలావరకు ఆగిపోయింది.
బోధనా భాష
తెలుగు, ఆంగ్ల భాషలు ఆంధ్రప్రదేశ్, తెలంగాణ రాష్ట్రాలలోని పాఠశాలలో బోధిస్తున్న ప్రధాన భాషలు. కొన్ని పాఠశాలలలో ఇతర ప్రాంతీయ భాషలైన ఉర్దూను బోధనా భాషగా వాడుతున్నారు.
ఆంధ్రప్రదేశ్ ప్రభుత్వం ప్రభుత్వ పాఠశాలలలో ఆంగ్లమాధ్యమం పాఠశాలల సంఖ్యను పెంచుటకు కృషి చేస్తున్నది. కొన్ని రాష్ట్ర పాఠశాలలలో ఒక్క ఆంగ్ల మాధ్యమంలో మాత్రమే బోధించుటకు ప్రతిపాదనలు వచ్చినందున ఈ విధానం తల్లిదండ్రులకు ఆంగ్లమాధ్యమంపై పెరుగుతున్న కోరికను ప్రతిబింబిస్తుంది. ఆంగ్ల మాధ్యమ పాఠశాలల కోసం పెరిగిన కోరిక తీర్చలేకపోతే ప్రభుత్వ రంగం  పాఠశాలలు విద్యార్థులను కోల్పోతాయని భావించబడుతున్నది. 2019-20 నుండి ఆంధ్రప్రదేశ్ లో అన్ని ప్రభుత్వ పాఠశాలలలో ఆంగ్ల బోధనా మాధ్యమం ప్రవేశపెడుతున్నారు.
తెలంగాణ ప్రభుత్వం, 2017 లో  ప్రపంచ తెలుగు మహాసభలు జరిపిన తరువాత, తెలుగు భాష ప్రోత్సాహానికి, 1 నుండి 12 వ తరగతి వరకు తెలుగు చదవడం తప్పనిసరిచేసింది. తెలంగాణ రాష్ట్ర ప్రభుత్వం రాష్ట్రంలో అన్ని ప్రైవేటు పాఠశాలల్లో ఇంగ్లీష్-మాధ్యమిక విద్యను తప్పనిసరి చేయాలన్న ప్రతిపాదనను తెలుగు భాషా కార్యకర్తలు వ్యతిరేకించారు. ఇంగ్లీష్ భాషా మాధ్యమ పాఠశాలల్లో విద్యార్థులు తెలుగులో  మాట్లాడినందువలన శిక్షలు మరింత పెరిగిపోయాయి. 2022-23 నుండి తెలంగాణ లో ప్రభుత్వ పాఠశాలలో  ఆంగ్ల భాష ప్రధాన బోధనా భాషగా మారనుంది.
మూలాలు
వర్గం:Politics of Andhra Pradesh వర్గం:Telugu-language media వర్గం:Media in Andhra Pradesh వర్గం:ఆంధ్రప్రదేశ్‌లో విద్య Policy వర్గం:భాషా హక్కులు వర్గం:Language policy వర్గం:తెలంగాణలో విద్య వర్గం:తెలంగాణ వర్గం:Media in Telangana
డెట్రాయిట్
డెట్రాయిట్ అమెరికాలోని మిషిగాన్ రాష్ట్రంలోని పెద్ద నగరం. అమెరికాలోని మిడ్‌వెస్ట్ ప్రాంతంలో డెట్రాయిట్ నగరం డెట్రాయిట్ నదిపైన ఉన్న ముఖ్యరేవు పట్టణం. కెనడా దక్షిణప్రాంతంలో ఉన్న అమెరికా నగరాలలో డెట్రాయిట్ ఒక్కటీ గుర్తించ తగినంత పెద్ద నగరం. 1701లో ఫ్రెంచ్‌ దేశస్తుడైన ఫ్రెంచ్‌ మాన్ ఆంటోనీ డీ లా మోత్ కాడిలాక్చే స్థాపించబడింది.
డెట్రాయిట్ నగరం అమెరికాలోని సంప్రదాయక ఆటోమోటివ్ కేంద్రం. మోటర్ సిటీ, మోటోటౌన్ డెట్రాయిట్ నగరానికున్న అతి ముఖ్యమైన మారు పేర్లు. 2007లో డెట్రాయిట్ నగరం జనసాంద్రతలో 916,952 మంది నివాసితులతో పదకొండవ స్థానంలో ఉంది. 1.8 మిలియన్ల జనాభాతో డెట్రాయిట్ నగరం అమెరికాలో నాల్గవ స్థానంలో ఉండేది ఆతరువాత నగర ప్రధాన జనవాహిని నగర పురాలను దాటి విస్తరించింది.
చరిత్ర
డెట్రాయిట్ నగరానికి ఈ పేరు డెట్రాయిట్ నది కారణంగా వచ్చింది. ఈ నగరం డెట్రాయిట్ నదీతీరంలో స్థాపించబడి విస్తరించింది. డెట్రాయిట్ నదిపై లీ గ్రిఫిన్ నౌకలో ఫాదర్ హెన్నెపిన్  నదికి ఉత్తర తీరాన ఉన్న ఈ ప్రాంతం ఒప్పందం మూలంగా అభివృద్ధిపరచడానికి అనుకూలమైనదిగా భావించాడు. 1701లో ఆంటోనీ డీ లా మోత్ కాడిలాక్ 51 మంది కెనడా దేశానికి చెందిన ఫ్రెంచ్ దేశస్థులను వెంట పెట్టుకుని పోర్ట్ పంచార్‌ట్రెయిన్ డ్యూ డెట్రాయిట్ పేరుతో ఒప్పందం కుదుర్చుకొని డెట్రాయిట్ నగరానికి పునాది వేశాడు. ఈ ఒప్పందం తరువాతి కాలంలో కోమ్ట్ డీ పంచార్‌ట్రియన్ గా నామాంతరం చెందింది. నౌకాదళ మంత్రి 14వ లూయిస్ నాయకత్వంలో ఫ్రెంచ్ దేశస్థులు డెట్రాయిట్‌లో ఉచితంగా స్థలంకేటాయించి ప్రజలను డెట్రాయిట్ వైపు ఆకర్షించారు. ఈ కారణంగా ఇక్కడి జనసంఖ్య 800 నుండి 1765 కు అభివృద్ధి చెందింది. ఫ్రాంకోయిస్ మారీ పికోట్,సియూర్ డీ బెలెస్ట్రే  ఫోర్ట్ డెట్రాయిట్ యొక్క ఆఖరి సైకాధికారి (మిలటరీ కమాండర్) (1758-1760)1760 నవంబరు 29న ఈ ప్రాంతాన్ని బ్రిటిష్‌ ప్రభుత్వానికి అప్పగించాడు. ఫ్రెంచ్, ఇండియన్ యుద్ధసమయంలో (1760) బ్రిటిష్ సైన్యం ఈ నగరాన్ని స్వాధీన పరచుకుని దీనికి డెట్రాయిట్ నామాన్ని ధ్రువీకరించారు. పలు ఓత్వా నాయకుడు చీఫ్ పోంటియాక్ నాయకత్వంలో పోంటియాక్ రిబెల్లియన్ రూపుదిద్దుకుని సైజ్ ఆఫ్ ఫోర్ట్ డేట్రాయిట్  పేరుతో జరిగిన దాడి అనంతరం అనధికారిక ఇండియన్ భూమి మీద అంక్షలతో చేర్చి రాయల్ ప్రొక్లెమేషన్ 1963గా ప్రకటన వెలువడింది. జయ్ ట్రీటీ  (1796)పేరుతో జరిగిన ఒప్పందం మూలంగా డెట్రాయిట్ అమెరికా ప్రభుత్వ వశమైంది. ఈ ఒప్పందం ద్వారా పొందిన డెట్రాయిట్ నగరం దాదాపు నగరమంతా మంటలపాలైంది. నదీతీరంలో ఉన్న గోడౌన్ ఒకటి చెక్క ఇళ్ళ ఇటుకల చిమ్నీలు మాత్రమే అవశేషాలలా మిగిలిన నిర్మాణాలు.
డెట్రాయిట్ 1805నుండి 1847 డెట్రాయిట్ మిషిగాన్ రాష్ట్ర రాజధానిగా ఉంది. అగస్టస్ బి వుడ్‌వార్డ్ రూపకల్పనలో నగరాభివృద్ధి జరిగింది. వా ఆఫ్ 1812 సమయంలో డెట్రాయిట్ తిరిగి బ్రిటిష్ సైన్యం వశమైంది. ఈ ఆక్రమణకు సయిజ్ జ్ ఆఫ్ డెట్రాయిట్  అని నామకరణం చేశారు. 1813 నాటికంతా డెట్రాయిట్ నగరాన్ని తిరిగి అమెరికా ప్రభుత్వం స్వాధీనపరచుకుని 1815 నాటికి అమెరికా ప్రభుత్వం కార్పొరేషన్‌గా చేసి నగర హోదాను ఇచ్చింది. వ్యూహాత్మకంగా గ్రేట్ లేక్స్ జలమార్గం వెంట ఉండటం మరొక ప్రత్యేకత. డెట్రాయిట్ నగరం ప్రముఖ రవాణా కేంద్రంగా రూపుదాల్చింది.
సివిల్ వార్‌కు ముందు కెనడా సరిహద్దులను చేరటానికి డెట్రాయిట్ నగర భూగర్భ రైలు మార్గం ప్రధాన కేంద్రం. ఆ సమయంలో లెఫ్టినెంట్  ఉలిసెస్ ఎస్ గ్రాంట్ ఈ నగరంలో నివసించాడు. ఆ తరువాతి కాలంలో ఆయన అమెరికాదేశ ప్రెసిడేంట్ హోదాకు చేరుకున్నాడు. ఆయన నివసించిన ఇల్లు ఇంకా ఈ నగరంలో మిచిగాన్ రాష్ట్రం ఫైర్ గ్రౌండ్స్‌లో ఉంది. ఈ అనుబంధం కారణంగా సివిల్ వార్ సమయంలో అనేక డెట్రాయిట్ నగరవాసులు స్వచ్ఛందంగా సైన్యంలో చేరి యుద్ధంలో పాల్గొన్నారు. సివిల్ వార్ ప్రారంభంలో ఐరన్ బ్రిగేడ్ పేరుతో వాషింగ్టన్ డి.సిని రక్షించారు. అమెరికా ప్రెసిడెంట్ అబ్రహాం లింకన్ ప్రత్యేకంగా మిషిగాన్ రాష్ట్రానికి కృతజ్ఞతలు చెప్పటం ఈ రాష్ట్రవాసులకు గర్వకారణం. అబ్రహాం లింకన్ మరణానంతరం మార్టియస్ పార్క్ ఆవరణలో అక్కడకు చేరిన వేలకొలది శ్రోతల సమీపంలో జార్జ్ ఆర్మ్ స్ట్రాంగ్ కస్టర్ అంజలి ఘటించాడు. వాల్వరిన్స్‌ పేరుతో పిలువబడిన మిషిగాన్ బ్రిగేడ్‌కు కస్టర్ నాయకత్వం వహించాడు.ఆతరువాత వీరిని వాల్వరిన్స్ అని పిలిచేవారు.
1800 ఆఖరి కాలం 1900 ఆరంభకాలంలో గిల్డెడ్ ఏజ్  మాన్‌షన్స్ (పురుషుల వసతి గృహాలు), భవనాలు రూపుదిద్దుకున్నాయి. పడమటి తీర పారిస్‌గా డెట్రాయిట్ నగరం నిర్మాణ సౌందర్యం, సరికొత్తగా థామస్ ఆల్వా ఎడిసన్ ఆధ్వర్యంలో విద్యుత్ దీపాలంకరణ చేయబడిన వాషింగ్టన్ వ్యూహాత్మకంగా గ్రేట్ లేక్స్ తీరంలో నిర్మించిన వాషింగ్టన్ డి.సి బౌల్‌వర్డ్ ప్రత్యేకత సాధించింది.1830 నుండి నౌకలు, నౌకానిర్మాణం అభివృద్ధి చెందడంతో డెట్రాయిట్ నగరం స్థిరంగా అభివృద్ధి చెందుతూ ఉంది. నగరంలో నూతనంగా కర్మాగారాలు స్థాపించడం అభివృద్ధికి మరొక కారణం. 1896లో అత్యధికంగా అభివృద్ధి చెందిన హెన్రీ ఫోర్డ్ వాహన వాణిజ్యం ఇచ్చిన ప్రేరణతో ఒక మ్యాక్‌ అవెన్యూలోఅద్దెకు తీసుకున్న ప్రదేశంలో ఆటోమొబైల్ (వాహన) కర్మాగారం ప్రారంభించాడు. 1904లో హెన్రీ ఫోర్డ్ ఈ నగరంలో ఫోర్డ్ మోటర్ కంపెనీని స్థాపించాడు. అలాగే విలియమ్ సి డ్యురాంట్ స్థాపించిన జెనరల్ మోటర్ కంపెనీ, చెవర్లెట్ కంపెనీ,ది డాడ్జి బ్రదర్స్, పాకర్డ్, వాల్టర్ క్రిస్లర్‌లు డెట్రాయిట్ నగరాన్ని ఆటోమొబైల్ రాజధానిగా మార్చారు.అలాగే గార్బోస్కై, రాపిడ్‌ల ట్రక్ తయారీ కంపెనీల స్థాపనకు ప్రేరణ కలిగించింది.
మద్యపాన నిషేధం అమలులో ఉన్న కాలంలో అక్రమ రవాణాదారులు ఈ నదిని ముఖ్యమార్గంగా ఉపయోగించుకున్నారు. అప్రతిష్ఠాకరమైన కెనెడియన్లు అధికంగా కలిగిన పర్పుల్ గ్యాంగ్ రూపుదిద్దుకుని వారు సాగించిన అక్రమ కార్యకలాపాలు చరిత్రలో బాధాకరమైన గుర్తులుగా మిగిలాయి. లో యునైటెడ్ ఆటో వర్కర్స్ డెట్రాయిట్ ఆటో తయారీదారుల మధ్య చెలరేగిన వివాదాలనంతరం లేబర్ సమస్యలు 1930 నాటికి ముగింపుకు వచ్చాయి. ఆ సమయంలో చెలరేగిన లేబర్ సమ్మె కార్యకలాపాలు యూనియన్ లీడర్లైన జిమ్మీ హోఫా, వాల్టర్ ర్యూథర్ లకు కొంత అపకీర్తిని తెచ్చాయి. 1940లో నగరంలో ప్రపంచంలోని మొదటి ఫ్రీవే (రహదారి)ది డేవిషన్నిర్మాణం జరిగింది.డెట్రాయిట్ నగరంలో రెండవ ప్రపంచయుద్ధ సమయంలో జరిగిన పారిశ్రామికాభివృద్ధితో నగరానికి ఆర్సనల్ ఆఫ్ డెమాక్రసీ అనే మరొక మారు పేరు రావడానికి కారణం అయింది.
20వ శతాబ్ధపు మొదటి సగభాగంలో నగరంలో విస్తరించిన పరిశ్రమల కారణంగా డెట్రాయిట్ నగరానికి వచ్చి అనేక వేలమంది వచ్చి స్థిరపడసాగారు. వీరిలో ప్రత్యేకంగా దక్షిణామెరికా కార్మికులు ఉన్నారు. ఆ కారణంగా ఆసమయంలో డెట్రాయిట్ అమెరికాలో నాలగవ పెద్ద నగరంగా గుర్తించబడింది. అదేసమయంలో అనేక వేల యురోపియన్లు డెట్రాయిట్ నగరానికి ప్రవాహంలా వచ్చి చేరారు. ఈ అసాధారణ అభివృద్ధి కొంత సాంఘిక ఉద్రిక్తలకు దారి తీసాయి. 1950 నాటికి ఆటోమబైల్ రంగంలో ఉద్యోగాలకు పోటీ పెరిగింది. 1950, 1960 వరకూ నిర్మించబడిన ఫ్రీవే (రహదారి) ఉద్యోగుల రాకపోకలను సులభతరం చేసింది. 1967లో జరిగిన ట్వెల్త్ స్ట్రీట్ రాయిట్ తరువాత వెలువడిన న్యాయస్థాన ఆదేశాలు శ్వేతజాతీయులు నగరం వెలుపలకు వెళ్ళి నివాసాలు ఏర్పరుచుకోవడానికి దారితీసాయి. ఈ వలసలు నగరంలో గణనీయమైన మార్పులు తీసుకు వచ్చాయి. ప్రజలు ఉద్యోగాలు నగరం వెలుపలకు వెళ్ళడంతో నగర జనసంఖ్య సగానికి దిగివచ్చింది. డెట్రాయిట్ నగరంలో 1973 నుండి 1979 వరకూ కొనసాగిన చమురు (గ్యాసో లైన్) కొరత విదేశీ లఘు వాహనాలను (చిన్న కార్లు) అమెరికా రోడ్లపై పయనించేలా చేసింది. బచ్ జోన్స్, మసెరాటి రిక్, చాంబర్స్ బ్రదర్స్ ప్రభావంతో నగరంలో క్రాక్ కోకైన్, హెరాయిన్ లాంటి మత్తు పదార్ధాల వినియోగం ఎక్కవై యువతపై దుష్ప్రభావం చూపించింది. నిరంతరంగా సాగుతున్న బృహత్ నిర్మాణాలవైపు నగర పెద్దలదృష్టి పడటంతో 1970లో రినైసెన్స్ సెంటర్ నిర్మించడానికి దోహదమైంది. ఇది నగరంలో మరొక నగరం వర్ణించబడిన బృహత్తర ఆకాశహర్మ్యాల సముదాయం. ఆ తరువాతి కాలంలో 1990 నగరపురాల వలస అనివార్యంగా సాగినా వలసలు చాలావరకు నెమ్మదించాయి అన్నది వాస్తవం. డెట్రాయిట్ నగరంలో 1980 నిర్వహించబడిన రిపబ్లికన్ నేషనల్ కాన్‌వెన్‌షన్  మహాసభలో రోనాల్డ్ రీగన్  ప్రెసిడెంట్‌గా ప్రతిపాదించబడిన ప్రతిపాద విజయయవంతమై రోనాల్డ్ రీగన్ ను అమెరికా ప్రెసిడెంట్‌ను చేసింది. ఆ తరువాత చాలినంత పోలీస్ బలం లేని కారణంగా మూడు దశాబ్ధాల కాలం మత్తుపదార్ధాల వినియోగం, నేరాలు నగరంలో స్వైర విహారం చేసి ఎల్మ్ హర్స్ట్ బ్లాక్  లాంటి ప్రదేశాలను నిర్మూలించడానికి దారితీసాయి.1980 సమయంలో నిరాదరంగా వదిలివేయబడిన కట్టడాలను పడగొట్టి మత్తుపదార్ధాల అమ్మకందారుల దారులను మూసివేసే ప్రయత్నాలకు ఊపిరి పోసారు. ఇలాంటి ప్రదేశాలు అర్బన్ ప్రెయరీ (నిర్మాణాలను పడగొట్టడం ద్వారా ఏర్పడిన బయలు) లుగా మారాయి.
1990లో డౌన్‌టౌన్ కేంద్రాంలో అధికంగా కలిగిన చైతన్యం నగర ప్రజలను ఆనందపరచింది. కొమెరికా సెంటర్ ఎట్ డెట్రాయిట్ సెంటర్ 1990 డౌన్ టౌన్‌లో ఆకాశసౌధాల జాబితాలో చేరింది.ఆతరువాత నగరంలో ఎమ్‌జి్‌ఎమ్ కాసినో ,మోటర్సిటీ కాసినో , గ్రీక్ టౌన్ కాసినో ల నిర్మాణం జరిగింది.వాటిలో 2007,2008 లలో వసతిగృహాలు నిర్మించి అదనపు సౌకర్యాలను చేర్చారు.2000 నుండి 2002 వరకు డెట్రాయిట్ టైగర్స్ , డెట్రాయిట్ లైన్స్ కొరకు స్టేడియమ్‌లు నిర్మించబడ్డాయి.1974 తరువాత డెట్రాయిట్ లయిన్స్ కు స్వస్థలంలో స్టేడియమ్ వసతి కలిగింది.డెట్రాయిట్ నగరం 2005లో ఎమ్‌ఎల్‌బి ఆల్‌స్టార్ గేమ్ ,2006లో సూపర్ బౌల్ ఎక్స్‌ఎల్ ,2006 వరల్డ్ సీరీస్ , 2007లో రెస్టెల్ మానియా 23 క్రీడలకు ఆతిధ్యం ఇచ్చింది.ఈ క్రీడలు డౌన్ టౌన్ ప్రదేశంలో అత్యంత అభివృద్ధిని తీసుకువచ్చింది.
డెట్రాయిట్ నగర నదీతీరాలు అభివృద్ధి చేయడానికి తగిన కేంద్రాలయ్యాయి.నదీ తీరంలోని కొన్ని మైళ్ళ పొడవున ఉద్యానవనాలు, ఫౌంటెన్లతో చేరిన డెట్రాయిట్ రివర్ వాక్  నిర్మించబడింది.నగరపురాలలో అర్బన్ డెవలప్‌మెంట్ ఇన్ డెట్రాయిట్ పేరొతో ఆరంభించిన ఈ అభివృద్ధి నగరానికి పర్యాటకుల ద్వారా ఆదాయం కలిగేలా చేసింది.నదీతీరం వెంట అత్యంత ఖరీదైన వాటర్ మార్క్ డెట్రాయిట్  లాంటి కట్టడాలను నగరవాసులు ఇదివరకు చూడని విధంగా నిర్మించడం ఆరంభమైంది.వెల్‌కమ్ టు డెట్రాయిట్,ది రీనైసెన్స్ సిటీ ఫౌండెడ్ 1701  ఫలకం అందంగా నగరంలోకి వచ్చేవారికి అతిథిలా స్వాగతం ఇస్తుంది.
క్షీణదశ
దీర్ఘకాలం అధికంగా జసాంధ్రత, మోటర్ ఇంజన్ల తయారీలలో అంతర్జాతీయ గుర్తింపు పొందిన డెట్రాయిట్ నగరం ఆర్థిక సంక్షోభం సమయంలో క్షీణదశ మొదలైంది. 1950లో మిగిలిన అమెరికన్ నగరాల మాదిరిగా జనసాంధ్రతలో శిఖరాగ్రనికి చేరుకున్నది. అత్యున్నత జనసంఖ్య 1.8 మిలియన్లు ( 18 లక్షలు). 2010 నాటికి జనసంఖ్యలో 40% తగ్గి 7 లక్షలకు చేరింది. 1950 నుండి జరిగిన ప్రతి గణాంకాలలో జనసంఖ్య క్షీణిస్తూ వచ్చింది. ఎడ్వర్డ్.జె బ్లౌస్టియన్ స్కూల్ అఫ్ పెయొంటింగ్, పబ్లిక్ పూలసీ ఆఫ్ రూట్జర్స్ యూనివర్శిటీ, ప్రింస్టన్ యూనివర్శిటీ ఆవరణలో ఉన్ నప్రింస్టన్ ఎంవిరాన్మెటల్ ఇంస్టిట్యూట్ ప్రొఫెసర్ ఫ్రాంక్.జె పాపర్ మొదలైన ప్రదేశాలు డెట్రాయిట్‌లో జనసంఖ్య క్షీణిచిన ప్రదేశాలలో ముఖ్యమైనవి. నగరప్రాంత జనసంద్రత క్షీణిచిన నగరాలకు డెట్రాయిట్ ఉదాహరణగా ఉంది. క్షీణించిన జనసంఖ్య నగరంలో తన గుర్తులను వదిలి వెళ్ళింది. అధికంగా నగరప్రాంతంలో అనేక నివాసగృహాలు ఖాళీగా మిగిలిపోయాయి. నగరమంతా విడివెళ్ళిన వేలాది గృహాలను పడగొట్టడానికి అవసరమైన పనులు కొనసాగాయి. కొన్ని ప్రాంతాలలో అక్కడక్కడా మాత్రమే ప్రజలు ఉన్నందున నగరనిర్వహణ వ్యవస్థ సమస్యలను ఎదుర్కొన్నది. నగరంలో అధిక ప్రాంతంలో గృహాలను పడగొట్టడం, వీధి దీపాలను తొలగించడం వంటి సమస్యల పరిష్కారానికి నగరపాలన వ్యవస్థ సహాయం కోరింది. జనసంఖ్య స్వల్పంగా ఉన్న ప్రాంతాల ప్రజలను జనసంఖ్య అధికంగా తరలి వెళ్ళమని నగరపాలిత వ్యవస్థ ప్రజలను ప్రోత్సహించింది.జనసంఖ్య స్వల్పంగా ఉన్న ప్రాంతాలలో పోలీస్ సర్వీదుల వంటి సేవలు అనిదించడంలో సమస్యలు ఎదురయ్యాయి. నగరంలో సగంమందికంటే అధికమైన ఆస్తులయజమానులు 2011లో పన్నులు చెల్లించడంలో విఫలమయ్యారు. 2011లో డెట్రాయిట్ గణాంకాలను అనుసరించి 47% టక్స్ బిల్లులను యాజమాన్యానికి చేరలేదు. ఫలితంగా 246 మిలియన్ల (24 కోట్ల)డలర్ల పన్నులు, రుసుములు చెల్లించబడకుండా నిలిచి పోయాయి. దీనిలో సగం డెట్రాయిట్ నగరానికి చెందినదైతే మిగిలిన సగం వేన్ కౌంటీకి చెందినదని గణాంకాలు వివరిస్తున్నాయి. 2011లో 77 భవనసముదాయాలకు ఒకే యజమాని పన్నులు చెల్లించినట్లు వెల్లడైంది. మద్యతరగతి, శ్వేతాజాతిఒయుల మద్య నిరోద్యోగ సమస్య అధికమైంది. ఆస్తుల ధరలు పడిపోవడంతో పన్నులరూపంలో ఆదాయం క్షీణించడంతో నగరపాలనా వ్యవసస్థ సమస్యలపాలైంది. అధికసంఖ్యలో నేరాలు, జనాభా అసమానతలు నమోదైంది. జనసమ్మర్ధం తగ్గిన ప్రాంతాలలో పహారాకొరకు 20,000 పోలీస్ నిఘాశునకాల ఏర్పాటు జరిగింది. 2010 లో 59 మంది పోస్టల్ ఉద్యోగులను శునకాల చేత బాధించబడినట్లు డెట్రాయిట్ పోస్టల్ అధికారులు నివేదికలు తెలియజేస్తున్నాయి. ఈ సంక్షోభం ఫలితంగా నగరపాలిత వ్యవస్థ నిర్వహణ బాధ్యతను మిచిగాన్ రాష్ట్రం స్వీకరించింది.2013లో మార్చి మాసంలో మిచిగాన్ రాష్ట్ర ప్రభుత్వం ఫైనాంషియల్ ఎమర్జెంసీ ( అత్యవసర ఆర్థికపరిస్థితి ) ప్రకటించింది. డెట్రాయిట్ 2013 జూలై 18 లో యు.ఎస్ నగరాలలో అత్యధికంగా దివాలైన నగరంగా గుర్తించబడింది.
వాతావరణం
నగరంలోని వాతావరణం నదీ, సరస్సు ప్రభావంతో ఆహ్లాదకరంగా ఉంటుంది. చలికాలంలో స్వల్పమైన హిమపాతంతో కూడిన చలి ఉంటుంది. చలికాలంలో కొన్ని సమయాలలో ఆకస్మికంగా ఉష్ణోగ్రత పడిపోవడం, అలాగే వేసవిలో కొన్ని సమయాలలో హెచ్చుతూ ఉండటం సహజమే. చలికాలంలో అత్యల్పంగా మైనస్ 10 డిగ్రీల సెంటీగ్రేడ్ వేసవి కాలంలో 90 డిగ్రీల సెంటీ గ్రేడ్ అత్యధిక ఉష్ణం కలిగిన వాతావరణం ఉంటుంది. నవంబరు నుండి ఏప్రిల్ మాస ప్రారంభం వరకు హిమపాతం ఉంటుంది. హిమపాతం 1 నుండి 10 అంగుళాలు పడుతుంది.
భౌగోళికం
thumb|left|డెట్రాయిట్ నదీతీరం డెట్రాయిట్ నగర విస్తీర్ణం యునైటెడ్ స్టేట్ సెన్సస్ బ్యూరో  గణాంకాలననుసరించి 143 చదరపు మైళ్ళు ఉంటుంది. అందులో 138.8 చదరపు మైళ్ళు భూభాగం,4.2 చదరపు మైళ్ళు జలభాగం. నగరానికి వాయవ్య భాగంలో ఉన్న యూనివర్శిటీ డిస్ట్రిక్ నగర పరిసర ప్రాంతంలోని ఎత్తైన భూభాగం. డెట్రాయిట్, ఆగ్నేయ మిచిగాన్ భూభాగం కలిపి డెట్రాయిట్ మహానగరంగా పరిగణిస్తారు. నగరానికి వాయవ్యంలో ఉన్న యూనివర్శిటీ భూభాగం ఎత్తు 670 అడుగులు. డెట్రాయిట్ నదీతీర భూభాగం నగరంలో లోతట్టు ప్రాంతం. దాని ఎత్తు 579 అడుగులు ఉంటుంది.
బెల్లే ఇస్లే పార్క్ వైశాల్యం 982 చదరపు ఎకారాలు (1,534 చదరపు మైళ్లు లేక 397 హెక్టార్లు). డెట్రాయిట్ నది, ఒటారియో లోని విండ్సర్ నది మద్య ఉపస్థుతమై ఉన్న ఐలండ్ పార్క్ ఉన్నాయి. ఐలాండ్ పార్క్ మెక్ ఆర్థర్ వంతెన ద్వారా ప్రధానభూభాగంతో అనుసంధానమైన ఉంది. బెల్లే ఇస్లే పార్క్‌లో జేంస్ స్కాట్ మెమోరియల్ ఫౌంటెన్, ది బెల్లే ఇస్లే కంసర్వేటరీ, ఐలాండ్ పార్కును ఆనుకుని ది డెట్రాయిట్ యాచ్ట్ క్లబ్, అర మైలు పొడవైన బీచ్, ఒక గోల్ఫ్ కోర్స్, ఒక నేచుర్ సెంటర్, ఙాపక చిహ్నాలు, పూలతోటలు ఉన్నాయి. ఐలాండ్ నుండి నగర ఆకాశసౌధాలు కనిపిస్తాయి.
నగర ఉపస్థితి
.